proxectonos/corpus_dominio_legal_administrativo_tmp huggingface dataset:
RESOLUCIÓN do 5 de maio de 1997, da Dirección Xeral de Centros e Inspección Educativa, pola que se lle autoriza a ampliación dunha unidade do segundo ciclo de educación infantil ó centro privado concertado Martínez Otero, de Foz (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/05/1997

Examinado o expediente incoado pola titularidade do centro privado concertado Martínez Otero de Foz (Lugo) no que solicita a ampliación dunha unidade do segundo ciclo de educación infantil.
Ó resultar que o expediente foi tramitado pola Delegación Provincial de Educación e Ordenación Universitaria de Lugo, que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), pola que se desenvolve o antedito decreto.
Ó considerar que o devandito centro privado ten autorización ou clasificación definitiva para impartir educación preescolar.
Ó considerar que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, se entenden autorizados para poder imparti-lo segundo ciclo de educación infantil, suposto que se dá no centro solicitante.
Esta dirección xeral,
RESOLVEU:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a posta en funcionamento desta, a titulación do profesorado deberá axustarse ó establecido no Real decreto 1004/1991.
Santiago de Compostela, 5 de maio de 1997.
Severino Somoza Gómez
Director xeral de Centros e Inspección Educativa
ANEXO
-Provincia de Lugo.
Concello: Lugo.
Localidade: Foz.
Enderezo: Paco Maañón, 12.
Denominación: Martínez Otero.
Titular: Fundación Martínez Otero.
Nivel: educación infantil-2º ciclo.
Unidades de que constaba: 2.
Unidades novas autorizadas: 1.
Total de unidades autorizadas: 3.
3758
DECRETO 120/1997, do 21 de abril, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 22/05/1997

En virtude do establecido nos artigos 8, parágrafo terceiro, e 10 f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9 do Regulamento de réxime interno deste, publicado no Diario Oficial de Galicia nº 114, do 11 de xuño, e de acordo coa proposta efectuada pola Confederación de Empresarios de Galicia,
DISPOÑO:
Artigo único.-Que cese, como membro suplente do Consello Económico e Social de Galicia, en representación da organización que se sinala, a persoa seguinte:
Confederación de Empresarios de Galicia.
Guadalupe Hervera Iglesias.
Santiago de Compostela, vinteún de abril de mil novecentos noventa e sete.
Manuel Fraga Iribarne
Presidente
3746
RESOLUCIÓN do 19 de febreiro de 1997 pola que se amplía a campaña, establecida durante 1996, para a regularización das tarxetas de inspección técnica dos vehículos agrícolas durante 1997.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 28/05/1997

A Orde do 26 de febreiro de 1996 (DOG do 25 de marzo), da Consellería de Industria e Comercio, estableceu unha campaña durante 1996 para a regularización das tarxetas de inspección técnica dos vehículos agrícolas.
No seu artigo 1º expoñíase que o obxecto da orde era o de regulariza-la situación dos vehículos agrícolas, de titulares que o soliciten, mediante a expedición da tarxeta ITV, despois da inspección técnica unitaria con resultado favorable.
A campaña desenvolvida durante o ano 1996 puxo de manifesto, desde o seu comezo, o volume elevado do parque existente e doutra banda a preocupación do colectivo de titulares dos vehículos agrícolas, as súas asociacións representantes e outras institucións, resultando insuficiente o prazo establecido
no artigo 3º, da citada Orde de 26 de febreiro de 1996, para atende-la demanda xerada.
Na súa virtude e de acordo coas competencias que me foron transferidas,
RESOLVO:
Autoriza-la ampliación da campaña iniciada de acordo coa Orde do 26 de febreiro de 1996 para a regularización das tarxetas de inspección técnica dos vehículos agrícolas, ata o 31 de decembro de 1997.
Santiago de Compostela, 19 de febreiro de 1997.
Antonio Couceiro Méndez
Conselleiro de Industria e Comercio
3040
RESOLUCIÓN do 16 de maio de 1997 pola que se convocan unhas xornadas de estudio sobre Eugenio Montero Ríos.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/05/1997

A Escola Galega de Administración Pública organiza unhas xornadas de estudio sobre Eugenio Montero Ríos, conforme as seguintes bases:
1. Obxectivos.
Afondar no coñecemento da vida e obra de Eugenio Montero Ríos, persoeiro galego a quen a EGAP dedica o seu actual curso académico.
2. Contido.
Trataranse, ademais doutros, estes temas:
-Montero Ríos, político.
-Montero Ríos, un home do sexenio.
-Montero Ríos e a élite política da Restauración.
-Montero Ríos e a codificación civil.
-Montero Ríos, canonista.
-Montero Ríos e a Institución Libre da Ensinanza.
3. Destinatarios.
Persoal ó servicio de calquera das administracións públicas galegas e interesados en xeral.
4. Lugar e datas.
As xornadas convocadas terán lugar os días 9 e 10 de xuño no salón de actos da Escola Galega de Administración Pública, polígono das Fontiñas, rúa de Madrid, 2-4, Santiago de Compostela.
A repetida actividade abrirase a mañá do luns, día 9 de xuño, e rematará a tarde do martes 10 de xuño.
5. Inscrición.
-Prazo: remata o mércores, día 4 de xuño de 1997.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4, 15707, Santiago de Compostela). Tfno.: 54 60 40, fax: nº 54 63 37.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por fax ó número consignado.
-Inscrición fóra de prazo: só se admitirán, de quedaren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando, a partir do día 5 de xuño, por teléfono de 10.30 a 14.45 horas, ó seguinte número: (981) 54 62 39.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente ás mesmas, e expresarase neste documento a natureza da actividade e as datas da súa realización.
Santiago de Compostela, 16 de maio de 1997.
Domingo Bello Janeiro
Director da Escola Galega de Administración
Pública
4012
ORDE do 29 de abril de 1997 pola que se autoriza a apertura e funcionamento do centro privado de educación especial Centro de Educación Especial de Régoa, de Cedeira.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/05/1997

Examinado o expediente incoado por Gonzalo Latorre Morado en representación da Asociación Pro Minusválidos Psíquicos APADER, polo que solicita autorización definitiva para a apertura e funcionamento dun centro privado de educación especial.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes da Unidade Técnica e Inspección Educativa.
Vistos o Real decreto 334/1985, do 6 de marzo, de ordenación da educación especial (BOE do 16), a orde ministerial do 30 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26), o Decreto 320/1996, do 26 de xullo (DOG do 6 de agosto), o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22) e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa,
DISPÓN:
Concede-la autorización definitiva, para a súa apertura e funcionamento, ó centro privado de educación especial Centro de Educación Especial de Régoa de Cedeira, segundo os datos que no anexo se relacionan.
Santiago de Compostela, 29 de abril de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Municipio: Cedeira.
Localidade: Cedeira.
Enderezo: Régoa s/n.
Denominación específica: Centro de Educación Especial de Régoa.
Titular: Asociación Pro Minusválidos Psíquicos APADER.
Ensinanzas que se autorizan: educación especial.
Número de unidades: 1.
3882
DECRETO 124/1997, do 2 de maio, polo que se aproba o cambio de capitalidade do Concello de Fene (A Coruña), de Foxas a Fene.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/05/1997

Na actualidade, a entidade de poboación coñecida como Foxas é onde reside a capitalidade do Concello de Fene.
Ante o maior número de habitantes cos que conta o núcleo de Fene, o Pleno da Corporación, en sesión celebrada o tres de marzo de mil novecentos noventa, adoptou acordo relativo para inicia-lo correspondente expediente de cambio de capitalidade.
Tralo período de información pública polo prazo de 30 días non se presentaron reclamacións, considerándose aprobado definitivamente o expediente.
Emitiu informe favorable a Deputación Provincial da Coruña, en sesión celebrada o día 26 de marzo de 1997.
Solicitouse informe da Real Sociedade Xeográfica.
O maior número de habitantes aparece expresamente recollido no artigo 27.1º d) do Real decreto 1690/1986, do 11 de xullo, polo que se aproba o Regulamento de poboación e demarcación territorial das entidades locais, como motivo suficiente para fundamenta-lo cambio de capitalidade.
Correspóndelle á Xunta de Galicia a competencia para aproba-lo cambio de capitalidade dos concellos, de conformidade co disposto no artigo 1º.2.3. do Real decreto 1014/1979, do 13 de febreiro, artigo 11.1º do Real decreto lexislativo 781/1986, do 18 de abril e artigo 26.1º do Real decreto 1690/1986, do 11 de xullo.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dous de maio de mil novecentos noventa e sete,
DISPOÑO:
Aproba-lo cambio de capitalidade do Concello de Fene, de Foxas a Fene.
Santiago de Compostela, dous de maio de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
97-2516
DECRETO 123/1997, do 2 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 16 RVL 96.-Lourenzá.-E.P.28-01 de San Tomé a Aguaxosa, p.k. 0 ó 3.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/05/1997

A Deputación Provincial de Lugo, en sesión celebrada o día 13 de setembro de 1996, acordou aproba-lo proxecto de 16 RVL 96.-Lourenzá.-E.P.28-01 de San Tomé a Aguaxosa, p.k. 0 ó 3 e na sesión do día 30 de setembro de 1996, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de marzo de 1997 baixo o nº 3151.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial,
Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 7 de abril 1997, nº 4419.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación destas dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dous de maio de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de 16 RVL 96.-Lourenzá.-E.P.28-01 de San Tomé a Aguaxosa, p.k. 0 ó 3.
Santiago de Compostela, dous de maio de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
3923
RESOLUCIÓN do 6 de maio de 1997, da Dirección Xeral de Centros e Inspección Educativa, pola que se lle autoriza a ampliación dunha unidade ó centro privado de educación especial Juan María de Nigrán (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/05/1997

Examinado o expediente incoado pola titularidade do centro privado de educación especial Juan María de Nigrán (Pontevedra), no que solicita a ampliación dunha unidade en dito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos informes emitidos pola Inspección de Educación e pola Unidade Técnica.
Vistos o Real decreto 334/1985, do 6 de marzo, de ordenación da educación especial (BOE do 16), a orde ministerial do 3 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitarias (BOE do 26), o Decreto 320/1996, do 26 de xullo (DOG 6 de agosto) e a disposición derradeira primeira do Decreto 133/1995, do 10 de maio, sobre autorización de centros privados para impartir ensinanzas de réxime xeral non universitarias (DOG do 22), e a Orde do 20 de setembro de 1995 (DOG 15-12), polo que se desenvolve o antedito decreto.
Considerando que o centro reúne os requisitos necesarios de acordo coas disposicións vixentes na materia.
Esta dirección xeral resolveu:
Autoriza-la ampliación dunha unidade ó centro privado de educación especial que se relaciona no anexo da presente resolución.
Santiago de Compostela, 6 de maio de 1997.
Severino Somoza Gómez
Director xeral de Centros e Inspección Educativa
ANEXO
Provincia de Pontevedra
Concello: Nigrán.
Localidade: Parada.
Enderezo: Monte das Agullas.
Denominación: Juan María.
Titular: Asociación la Esperanza del Valle Miñor.
Nivel: educación especial.
Unidades de que constaba: 5.
Unidades novas autorizadas: 1.
Total de unidades autorizadas: 6.
3838
ORDE do 25 de abril de 1997 pola que se fixa o prezo de venda ó público das publicacións Aloxamentos para gando vacún de leite, Anuario de Estatística Agraria 1995, Campañas de Saneamento Gandeiro 1993-1996 e Campañas de Saneamiento Ganadero 1993-1996.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 26/05/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Par cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ó público das publicacións editadas por sexta consellería que se relacionan no anexo.
2. Este prezo entenderase con IVE incluído.
Santiago de Compostela, 25 de abril de 1997.
Tomás Pérez Vidal
Conselleiro de Agricultura, Gandería e Montes
ANEXO I
Aloxamentos para gando vacún de leite1.000 ptas.
Anuario de Estatística Agraria 19953.750 ptas.
Campañas Saneamento Gandeiro 1993-19961.500 ptas.
Campañas Saneamiento Ganadero 1993-19961.500 ptas.
3913
ORDE do 14 de maio de 1997 pola que se autoriza a inclusión das escolas de música municipais das Neves e de Barbadás no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/05/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º establece que lle corresponden á Consellería de Educación e Ordenación Universitaria as competencias de planificación, regulación e Administración do ensino en toda a súa extensión.
Presentadas as solicitudes de inclusión no rexistro de escolas de música polos concellos das Neves e de Barbadás, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-As escolas, das que os datos se sinalan no anexo a esta orde quedan incluídas no Rexistro de Escolas de Música.
Segundo.-As escolas de música citadas no dito anexo quedan sometidas ó réxime de escolas de música e danza, segundo se establece na Orde do 11 de marzo de 1993 (DOG do 22 de abril de 1993) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte o da súa publicación no Diario Oficial de Galicia.
Santiago de Compostela, 14 de maio de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia de Ourense
Denominación específica: Escola Municipal de Música de Barbadás.
Titular: Concello de Barbadás.
Enderezo: Casa da Cultura. A Valenzá. Rúa San Bernabé nº 37.
Localidade: Barbadás.
Provincia: Ourense.
Provincia de Pontevedra
Denominación específica: Escola Municipal de Música das Neves.
Titular: Concello das Neves.
Enderezo: Casa da Xuventude. Rúa Entrecines nº 10.
Localidade: As Neves.
Provincia: Pontevedra.
4041
ORDE do 23 de abril de 1997 pola que se autoriza o cesamento de actividades no centro privado de educación infantil San Antonio de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/05/1997

Examinado o expediente incoado pola titularidade do centro privado de educación infantil San Antonio de Lugo en solicitude de cesamento de actividades no dito centro.
Resultando que o antedito centro privado obtivo, por Orde do 15 de outubro de 1981, a autorización para unha unidade de educación preescolar.
Resultando que o expediente foi tramitado regulamentariamente pola Delegación Provincial de Educación e Ordenación Universitaria de Lugo.
Resultando que a devandita delegación provincial elevou proposta favorable sobre a referida petición, xuntando o preceptivo informe, así mesmo favorable, da Inspección de Educación.
Visto o Decreto 133/1995, do 10 de maio, que regula as autorizacións de cesamento de actividades (DOG do 22), e a Orde do 20 de setembro de 1995 (DOG 15-12-1995), pola que se desenvolve o antedito decreto. Esta consellería,
DISPÓN:
Autorizar, de acordo cos informes emitidos, o cesamento de actividades do centro privado de educación
infantil que se relaciona no anexo da presente orde, quedando nulas e sen ningún efecto as disposicións que autorizan o funcionamento legal do devandito centro.
Santiago de Compostela, 23 de abril de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia de Lugo
Concello: Lugo.
Localidade: Lugo.
Enderezo: Río Lor, 6.
Denominación: San Antonio.
Titular: Mª Carmen Oro Guerreiro.
Autorización do cesamento de actividades do centro.
4001
ORDE do 20 de maio de 1997 pola que se fixan as retribucións que percibirán os recadadores.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/05/1997

O capítulo VI do título II do Decreto 90/1997, do 10 de abril, polo que se establece a organización recadatoria da Xunta de Galicia e o Estatuto dos recadadores de zona, refíre se ás retribucións que van percibi-los recadadores, e sinala que estas se cifrarán nunha porcentaxe dos ingresos obtidos, coa posibilidade de establecer un límite máximo respecto de cada valor, deixando o seu sinalamento ás disposicións regulamentarias emanadas da Consellería de Economía e Facenda.
Por isto, en uso da autorización contida na disposición adicional do referido decreto,
DISPOÑO:
Artigo 1º
1. Os recadadores percibirán a retribución que resulte das seguintes táboas:
Zona da Coruña.
Entre 0 e 250.000.000: 20%.
A partir de 250.000.001: 10%.
Zonas de Lugo, Pontevedra e Ourense.
Entre 0 e 160.000.000: 20%.
A partir de 160.000.001: 10%.
Zona de Vigo.
Entre 0 e 210.000.00: 20%.
A partir de 210.000.001: 10%.
2. As porcentaxes sinaladas nas táboas anteriores aplicaranse sobre a suma dos ingresos que sexan imputables a cada zona e que correspondan a providencias de constrinximento cun importe que non exceda de 5.000.000.
3. Non se aplicarán as táboas a que se refire o punto 1 deste artigo ós ingresos correspondentes a providencias de constrinximento cando o importe exceda de 5.000.000 de pesetas. Nestes supostos, a retribución dos recadadores establecerase por cada valor, aplicando ós ingresos que obteña a seguinte táboa:
Entre 0 e 5.000.000: 20%.
De 5.000.001 a 10.000.000: 10%.
De 10.000.001 a 100.000.000: 2,5%.
A partir de 100.000.001: 0,5%.
Cando en relación con estes valores se produzan ingresos parciais, a porcentaxe de retribución correspondente determinarase acumulando ó pagamento parcial de que se trate tódolos efectuados con anterioridade.
Artigo 2º
Para o ano 1997, a asignación mínima a que se refire o artigo 31 do Decreto 90/1997, polo que se establece a organización recadatoria da Xunta de Galicia e o Estatuto do s recadadores de zona ascenderá a 5.194.397 ptas.
Artigo 3º
As retribucións a que se refiren os artigos anteriores non inclúen o imposto sobre o valor engadido.
Artigo 4º
Cando as circunstancias o aconsellen, poderanse revisa-los criterios retributivos establecidos nesta orde e poderán, igualmente, fixarse límites máximos ós resultados da súa aplicación.
Artigo 5º
A presente orde entrará en vigor ó día seguinte da súa publicación.
Santiago de Compostela, 20 de maio de 1997.
José Antonio Orza Fernández
Conselleiro de Economía e Facenda
3886
CORRECCIÓN de erros.-Orde do 13 de maio de 1997 pola que se anuncian subvencións para a reforma, adaptación e mellora de establecementos de turismo rural.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/05/1997

Advertido erros, na devandita orde publicada no DOG número 98, do venres, 23 de maio de 1997, cómpre face-las seguintes correccións:
1ª Na páxina 4.816, na aliña quinta do artigo 5º, donde di: «... no artigo 5º.1.f).1º...», debe dicir: «no artigo 6º.1.f).1º...»
2ª Na páxina 4.816, na aliña sétima do artigo 5º, onde di: «...no artigo 5º.1.f).2º...», debe dicir: «... no artigo 6º.1.f).2º...».
4207
ORDE do 6 de maio de 1997 pola que se modifica a Orde do 27 de maio de 1993, pola que se regula a autorización de establecementos de óptica.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 21/05/1997

A Orde do 27 de maio de 1993 veu instaura-lo procedemento para a obtención das autorizacións de establecementos de óptica na Comunidade Autónoma de Galicia, determinando os requisitos e condicións mínimas que estas deben reunir. En particular, o artigo 8 determina a documentación que se debe xuntar ás solicitudes de autorización de apertura e posta en funcionamento, sendo agora pertinente engadi-la necesidade de achegar certificación acreditativa da inscrición do interesado no correspondente colexio oficial.
Por iso, de conformidade co disposto no artigo 34 da Lei 1/1983, do 22 de febreiro, reguladora da Xunta e do seu presidente, así como na disposición final primeira do Decreto 99/1984, do 7 de xuño,
DISPOÑO:
Artigo único.-Dáse nova redacción ó apartado 1 do artigo 8 da Orde do 27 de maio de 1993, que queda redactado como segue:
«1. Terminada a instalación do local e do seu equipamento, e antes de inicia-la actividade, o interesado comunicarallo á delegación provincial, segundo modelo que se indica no anexo II desta orde, achegando a relación nominal de traballadores, nomeamento do óptico responsable con certificación acreditativa da súa titulación e inscrición no correspondente colexio oficial, así como xustificante de ter aboado a taxa correspondente prevista no Decreto lexislativo 1/1992, do 11 de abril, ou normativa que a veña substituír».
Santiago de Compostela, 6 de maio de 1997.
José María Hernández Cochón
Conselleiro de Sanidade e Servicios Sociais
3631
RESOLUCIÓN do 23 de abril de 1997, da Dirección Xeral de Relacións Laborais, pola que se fai público o depósito da acta de constitución e estatutos da Asociación de Profesionais de Museos de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/05/1997

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos nel, faise público que, no correspondente servicio desta dirección xeral, foron depositados acta de constitución e estatutos da Asociación de Profesionais de Museos de Galicia que ten os seguintes ámbitos:
Territorial: Comunidade Autónoma de Galicia.
Profesional: poderán ser membros da devandita asociación tódolos profesionais no campo da museoloxía, as persoas con titulación universitaria que tra
ballen nos museos galegos e na súa xestión, os bolseiros de museos de Galicia, os licenciados coa especialización de museoloxía e as persoas con formación no campo da museoloxía que fixesen cursos de posgrao, mestrado ou cursos de especialización na materia.
Asinan a acta de constitución: Eva Vidal Pan e seis persoas máis.
Santiago de Compostela, 23 de abril de 1997.
Juan Pedrosa Vicente
Director xeral de Relacións Laborais
3590
CORRECCIÓN de erros.-Orde do 6 de marzo de 1997 pola que se regula a oferta de prazas xuvenís dentro do programa Campaña Verán Galicia/97, que se desenvolverá nas instalacións xuvenís de Galicia.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 16/05/1997

Advertido erro no anexo I da dita orde, publicada no DOG número 83, do 2 de maio, cómpre efectua-las oportunas rectificacións:
Na páxina 4.137 onde aparecen os datos dos campamentos de verán/1997, na columna de idade, a correspondente ó código 271133, onde di: «13-14», debe dicir: «15-17».
Na mesma páxina, na columna de importe praza:
-A correspondente ós códigos 321112 e 321113, onde di: «22.000», debe dicir: «19.000».
-A correspondente ós códigos 321114, 321115 e 321116, onde di: «21.000», debe dicir: «20.000».
-A correspondente ós códigos 321117, 321118 e 321119, onde di: «22.000», debe dicir. «19.000».
3585
ORDE do 30 de abril de 1997 pola que se fixan os prezos de venda ó público de diversas publicacións da Consellería de Cultura e Comunicación Social e dos obxectos publicitarios conmemorativos das exposicións e espectáculos do proxecto Galicia, Terra Única.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 16/05/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandado e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos da venda ó público das publicacións editadas por esta consellería e dos artigos conmemorativos das exposicións e espectáculos do proxecto Galicia, Terra Única que se relacionan no anexo.
2. Estes prezos entenderanse co IVE incluído.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de abril de 1997.
Jesús Pérez Varela
Conselleiro de Cultura e Comunicación Social
ANEXO
Obxecto
Prezo en pesetas
Catálogo exposicións
2.000
Pin
100
Camiseta
350
Chaveiro
500
Gorra
400
Paraugas de madeira
1.000
Bolígrafo
125
Cartel: Galicia, Terra Única
200
Disco: Galicia es única
1.300
CD-ROM
2.000
Pin de prata
800
3708
DECRETO 113/1997, do 21 de abril, polo que se nomea un membro do Consello Económico e Social de Galicia.
PRESIDENCIA — II. AUTORIDADES E PERSOAL — 16/05/1997

En virtude do establecido nos artigos 8, do parágrafo terceiro, e 10 f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9 do Regulamento de réxime interno deste, publicado no Diario Oficial de Galicia nº 114, do 11 de xuño, e de acordo coa proposta efectuada pola Confederación de Empresarios de Galicia,
DISPOÑO:
Artigo único.-Noméase, como membro suplente do Consello Económico e Social de Galicia, en representación da organización que se sinala, a persoa seguinte:
Confederación de Empresarios de Galicia.
Cristina Sanz Arias.
Santiago de Compostela, vinteún de abril de mil novecentos noventa e sete.
Manuel Fraga Iribarne
Presidente
97-3624
RESOLUCIÓN do 5 de maio de 1997 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/05/1997

En cumprimento do disposto na resolución do 23 de abril de 1997 da Consellería da Presidencia e Administración Pública (DOG nº 81 do 29 de abril) e o establecido no artigo 9 do Regulamento de selección de persoal da Administración da Comunidade
Autónoma de Galicia, o día 5 de maio de 1997, no salón sito na última planta do edificio da Consellería da Presidencia e Administración Pública de San Caetano en Santiago de Compostela, e baixo a presidencia do director xeral da Función Pública, tivo lugar o sorteo ó que alude a citada resolución. Conforme o resultado deste, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 1997 comezará por aqueles nos que o primeiro apelido empece pola letra «H».
Santiago de Compostela, 5 de maio de 1997.
Dositeo Rodríguez Rodríguez
Conselleiro da Presidencia e Administración
Pública
97-3531
RESOLUCIÓN do 14 de maio de 1997, da Dirección Xeral de Obras Públicas e Transportes, pola que se anuncia a exposición pública das listas definitivas de admitidos e excluídos nos organismos a que fai referencia o apartado 4º da base cuarta da Resolución do 3 de marzo de 1997, da Dirección Xeral de Obras Públicas e Transportes, pola que se convocan probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/05/1997

Na súa virtude, de conformidade coas previsións contidas na Resolución do 3 de marzo de 1997, da Dirección Xeral de Obras Públicas e Transportes, DOG número 49, do 12 de marzo de 1997, apartado 4º da base cuarta,
DISPOÑO:
Artigo único.-Anúnciase a exposición pública das listas definitivas de admitidos e excluídos nos orga
nismos seguintes: servicios centrais da Consellería de Política Territorial, Obras Públicas e Vivenda, servicios provinciais de transportes e nas delegacións provinciais da citada consellería.
Santiago de Compostela, 14 de maio de 1997.
Emilio García Gallego
Director xeral de Obras Públicas e Transportes
3519
CORRECCIÓN de erros.-Resolución do 28 de febreiro de 1997 pola que se fai público o contido do convenio de apoio financeiro ás pequenas e medianas empresas subscrito entre o Instituto Galego de Promoción Económica (Igape) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/05/1997

Advertidos erros no texto da citada resolución, publicada no DOG nº 58, do 25 de marzo de 1997, cómpre efectua-las seguintes correccións:
Na páxina 2.681, parágrafo primeiro, liña 7ª e seguinte, onde di: «... Decreto 309/1997, do 23 de novembro,...», debe dicir: «... Decreto 309/1995, do 23 de novembro,...».
Na páxina 2.705, no anexo II, onde di: «..., Deutsche Bank e Hispamer Banco Financeiro.», debe dicir: «..., Deutsche Bank, Sodiga e Hispamer Banco Financeiro.».
3699
CORRECCIÓN de erros.-Resolución do 11 de marzo de 1997 pola que se modifica o texto do anexo I á do 29 de maio de 1996, pola que se fai público o convenio de apoio financeiro ós investimentos das pequenas e medianas empresas financiado polo Instituto Galego de Promoción Económica (Igape), o Instituto de Crédito Oficial (ICO) e as entidades financeiras e o texto do anexo I á Resolución do 22 de maio de 1996, pola que se fai público o convenio de apoio financeiro para a renovación da flota galega subscrito con distintas entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/05/1997

Advertido erro no texto da citada resolución, publicada no DOG nº 54, do 19 de marzo de 1997, cómpre efectua-la seguinte corrección:
Na páxina 2.506, parágrafo terceiro, derradeira liña, onde di: «... ata o primeiro día hábil.», debe dicir: «... ata o primeiro día 15.».
3873
CORRECCIÓN de erros.-Resolución do 7 de marzo de 1997 pola que se fai público o contido do convenio de apoio financeiro ós investimentos das pequenas e medianas empresas financiado, mediante contratos de arrendamento financeiro, polo Instituto Galego de Promoción Económica (Igape), o Instituto de Crédito Oficial (ICO) e as entidades de crédito.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/05/1997

Advertidos erros no texto da citada resolución, publicada no DOG nº 57, do 24 de marzo de 1997, cómpre efectua-las seguintes correccións:
Na páxina 2.638, parágrafo primeiro, liñas 11ª a 15ª, donde di: «... da orde da Consellería de Economía e Facenda do 18 de abril de 1996 e da orde da Consellería de Economía e Facenda do 18 de abril de 1996 e da orde da Consellería de Economía
e Facenda do 24 de febreiro de 1997...», debe dicir: «... da orde da Consellería de Economía e Facenda do 18 de abril de 1996 e da orde da Consellería de Economía e Facenda do 24 de febreiro de 1997...».
Na páxina 2.643, cláusula 8.5.a), parágrafo primeiro, liña 9ª e seguinte, onde di: «O órgano competente deberá acordar, ademais, da sociedade,...», debe dicir: «Deberá acordarse ademais, polo órgano competente da sociedade,...».
Na páxina 2.643, marxe dereita, parágrafo 3º, onde di: «Cancelación anticipada:...», debe dicir: «d) Cancelación anticipada:...».
Na páxina 2.646, «Actividades subvencionables e preferentes Leasing 97», deberá engadirse ó final desta:
Bens de equipo de empresas do sector da construcciónP
3696
CORRECCIÓN de erros.-Resolución do 28 de febreiro de 1997 pola que se fai público o contido do convenio de apoio financeiro ós investimentos das pequenas e medianas empresas de Galicia, financiado polo Instituto Galego de Promoción Económica (Igape), o Instituto de Crédito Oficial (ICO) e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/05/1997

Advertido erro no texto da citada resolución, publicada no DOG nº 56, do 21 de marzo de 1997, cómpre efectua-la seguinte corrección:
Na páxina 2.593, no anexo II, onde di: «Bancos: Banco Exterior de España,...», debe dicir: «Bancos: Banco de Asturias, Banco Atlántico, Banco Bilbao Vizcaya, Banco Central Hispano, Banco Comercio, Banco Español de Crédito, Banco Espíritu Santo, Banco Exterior de España,...».
3697
DECRETO 118/1997, do 2 de maio, polo que se afecta ó dominio público o inmoble coñecido como Salón Teatro, sito na Rúa Nova, 34, de Santiago de Compostela (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/05/1997

Unha vez formalizada a adquisición do inmoble coñecido como Salón Teatro, sito na Rúa Nova, 34 de Santiago de Compostela (A Coruña), por petición da Consellería de Cultura e Comunicación Social, co fin de dispoñer no centro de Santiago de Compostela dun espacio para o desenvolvemento de actos propios da Xunta de Galicia, así como de promoción e difusión cultural, cómpre proceder á súa afectación.
Á vista do disposto nos artigos 9 e 13 da Lei 3/1985, do 12 de abril, do patrimonio da Comunidade Autónoma de Galicia e 10 a 14 do Decreto 50/1989, do 9 de marzo, polo que se aproba o regulamento para a execución da dita lei, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día dous de maio de mil novecentos noventa e sete,
DISPOÑO:
Artigo único.-Aféctase ó dominio público da Comunidade Autónoma de Galicia o inmoble coñecido como Salón Teatro sito na Rúa Nova, 34 de Santiago de Compostela (A Coruña), como espacio destinado á promoción e difusión cultural, quedando adscrito á Consellería de Cultura e Comunicación Social.
Santiago de Compostela, dous de maio de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3749
DECRETO 117/1997, do 2 de maio, polo que se afecta ó dominio público o conxunto de predios coñecidos como Souto da Retorta ou Eucaliptal de Chavín, sito na parroquia de Chavín, termo municipal de Viveiro (Lugo).
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/05/1997

Unha vez formalizada a adquisición dos predios coñecidos como Souto da Retorta ou Eucaliptal de Chavín, sitos na parroquia de Chavín, termo municipal de Viveiro (Lugo), a pedimento da Consellería de Agricultura, Gandería e Montes, dadas as especiais características das especies arbóreas que se atopan nese espacio natural, faise necesario proceder á súa afectación.
Á vista do disposto nos artigos 9 da Lei 3/1985, do 12 de abril, do patrimonio da Comunidade Autónoma de Galicia e 10 a 14 do Decreto 50/1989, do 9 de marzo, polo que se aproba o Regulamento para a execución da dita lei, de conformidade coa proposta do conselleiro de Economía e Facenda e
logo de deliberación do Consello da Xunta de Galicia na súa reunión do día dous de maio de mil novecentos noventa e sete,
DISPOÑO:
Artigo único.-Aféctase ó dominio público da Comunidade Autónoma de Galicia o conxunto de predios coñecido como Souto de Retorta ou Eucaliptal de Chavín, sito na parroquia de Chavín, termo municipal de Viveiro (Lugo), quedando adscrito á Consellería de Agricultura, Gandería e Montes como órgano da Administración da Comunidade Autónoma ó que lle corresponde exerce-las competencias, entre outras, en materia de protección e conservación do medio ambiente natural e espacios naturais.
Santiago de Compostela, dous de maio de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3748
ORDE do 22 de abril de 1997 pola que se fixa o prezo de venda ó público da publicación: Notas Técnicas sobre la CIE-9-MC. 3ª Edición en Castellano.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/05/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1º Queda aprobado o prezo de venda ó publico das publicacións editadas por esta consellería e que se relacionan no anexo.
2º Este prezo entenderase con IVE incluído.
Santiago de Compostela, 22 de abril de 1997.
José María Hernández Cochón
Conselleiro de Sanidade e Servicios Sociais
ANEXO I
Notas Técnicas sobre la CIE-9-MC. 3ª Edición en Castellano: 1.500 pesetas.
2183
ORDE do 14 de abril de 1997 pola que se fixa o prezo de venda ó público das publicacións: Enfermedades Infecciosas Emergentes e Enfermidades Infecciosas Emerxentes.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/05/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1º Queda aprobado o prezo de venda ó publico das publicacións editadas por esta consellería e que se relacionan no anexo.
2º Este prezo entenderase con IVE incluído.
Santiago de Compostela, 14 de abril de 1997.
José María Hernández Cochón
Conselleiro de Sanidade e Servicios Sociais
ANEXO I
Enfermedades Infecciosas Emergentes: 1.000 pesetas.
Enfermidades Infecciosas Emerxentes: 1.000 pesetas.
3383
RESOLUCIÓN do 23 de abril de 1997 pola que se convoca un curso básico para auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 14/05/1997

Dentro dos programas de actividades que a Academia Galega de Seguridade ten previsto realizar no ano 1997, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso básico para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los auxiliares de policía local dunha formación teórico-práctica que os capacite para o posterior desempeño da súa actividade profesional.
Destinatarios.
O curso vai dirixido a todas aquelas persoas que sexan contratadas para desenvolve-la función de auxiliar de policía local durante a temporada de verán, nos concellos de Galicia.
Inscrición.
A inscrición dos participantes será totalmente gratuíta, debéndose comunicar esta, antes do 27 de maio de 1997 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito a Academia Galega de Seguridade, na que soliciten a participación no curso, no que figure a lista de persoas que van ser contratadas como auxiliares de policía local para efectua-la correspondente reserva de praza para a realización do devandito curso.
2. O prazo para a remisión de escritos rematará o día 27 de maio de 1997.
3. Os escritos deberán enviarse á sede da Academia Galega de Seguridade: rúa de Madrid, 2-4 polígono das Fontiñas, 15703 Santiago de Compostela.
Contido e duración.
O curso celebrarase en sesións de mañá e tarde, de luns a venres, e nel trataranse entre outras as seguintes materias:
-Intervención policial.
-Tráfico e seguridade vial.
-Policía administrativa.
-Primeiros auxilios.
-Dereito penal.
-Dereito procesual-penal.
O curso terá unha duración de 10 días, cun total de 70 horas lectivas.
Lugar.
O curso desenvolverase na Academia Galega de Seguridade, sita na rúa de Madrid, 2-4, polígono das Fontiñas en Santiago de Compostela.
Datas.
O curso desenvolverase do 2 ó 13 de xuño, en horario de 10 a 14 horas e de 17 a 20 horas.
Certificado.
Para obte-lo correspondente diploma será requisito indispensable supera-la fase de formación teórica, na cal o alumno ten que superar tódalas materias que figuran no programa.
Modificacións.
A Academia Galega de Seguridad poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 23 de abril de 1997.
Juan José Fariñas-Ferro Rodríguez
Director xeral da Academia Galega de Seguridade
2820
DECRETO 112/1997, do 14 de maio, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 15/05/1997

Con motivo da viaxe do presidente da Xunta de Galicia a Holanda é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe ó Reino dos Países Baixos, encárgaselle o despacho de asuntos da Presidencia, desde o 15 de maio ata o seu regreso, ó conselleiro da Presidencia e Administración Pública.
Santiago de Compostela, catorce de maio de mil novecentos noventa e sete.
Manuel Fraga Iribarne
Presidente
3482
CORRECCIÓN de erros.-Orde do 25 de febreiro de 1997 pola que se regula o réxime de subvencións ás centrais sindicais para o ano 1997.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/05/1997

Advertido erro na antedita orde, publicada no DOG nº 49, do 12 de marzo de 1997, cómpre face-la pertinente corrección, así:
Na páxina 2.218, no artigo 19, onde di: «..., e logo do seu pagamento,...», debe dicir: «..., e precedendo ó seu pagamento,...».
2179